Masjid Jubli Perak Sultan Ismail Petra

Masjid Jubli Perak Sultan Ismail Petra atau sinonim dengan nama Masjid Beijing ialah sebuah masjid yang terletak di Rantau Panjang, dalam jajahan Pasir Mas, Kelantan. Seni bina masjid ini amat unik kerana menggabungkan seni bina Cina dan Islam iaitu menyerupai Masjid Niujie yang berusia lebih daripada 1,000 tahun di Beijing, China. Latar belakang Lokasi masjid ini terletak di tepi Jalan Pasir Mas-Rantau Panjang, sekitar 2 km dari Pekan Rantau Panjang dengan keluasan 3.7 ekar. Ia mula dibina pada 12 September, 2005 dan dirasmikan pada bulan Ogos 2009. Kos keseluruhan pembinaan masjid ini dianggarkan sejumlah RM8.8 juta. Masjid ini mampu memuatkan seramai 1,000 orang jemaah pada satu-satu masa. Galeri Lihat Juga Senarai Masjid Seni Bina Cina di Malaysia Pautan luar MASJID JUBLI PERAK SULTAN ISMAIL PETRA (MASJID BEIJING) Diarkibkan 2017-10-24 di Wayback Machine